cyanic-selkie/wikianc huggingface dataset:
Aldringen
Fir de Feldhär, kuckt: Johann von Aldringen
Géisserei a Schlässerei Massard
Geschicht
Tëscht 1982 an 1986 gouf déi al Géisserei no der Konstruktioun vun enger neier, méi leeschtungsfäeger, zougemaach. Och d'Ariichtunge vum Konstruktiounsatelier goufen den Ufuerderunge vum Maart ugepasst.
De Betrib ass haut eng S.à r.l. a gëtt a fënnefter Generatioun vum Frank Würth sengem Jong, dem Serge Würth, geleet. 70 % vun der Produktioun vun der Géisserei gëtt an d'Nopeschlänner exportéiert.
Risebiereklo
D ' Risebiereklo (Heracleum mantegazzianum Somm. & Lev.) ass eng zwee- bis méijähreg Planz aus der Famill vun den Doldenblütler (Apiaceae). Se kënnt ursprénglech aus dem Kaukasus an ass an Europa an Nordamerika en etabléierten Neophyt.
Gesondheetlech Geforen
D'Risebiereklo ka fir de Mënsch geféierlech ginn. Duerch eng Beréierung vun der Planz gëtt d'Haut fir zirka 2,5 Stonnen staark photosensibiliséiert duerch Furanocumarinen, déi an allen Deeler vun der Planz ze fanne sinn. Wann d'Haut der Sonn oder eng aner ultravioletter Stralungsquell ausgesat ass, kann dat zu schwéiere Verbrennunge féieren (bis zum 2. Grad), déi ënner Ëmstänn nëmme ganz lues heelen.
D'Risebiereklo zu Lëtzebuerg
D'Risebiereklo ass zu Lëtzebuerg invasiv an an alle Regioune verbreet, virun allem laanscht d'Flëss, an ass a voller Expansioun. D'Aart gouf 1935 fir d'éischt vum Edmond Joseph Klein a sengem Virgäertchen um Boulevard Grande-Duchesse Charlotte an der Stad als botanesch Kuriositéit gezillt.
D'Aart gëllt als exzellent Beieweed a gëtt dowéinst dacks vu lëtzebuergesche Beienziichter ausgeséit, obwuel et gesetzlech verbueden ass, zur Ausbreedung vu friemen Aarten an der Gréngzon beizedroen.
Um Spaweck
https://neobiota.lu/heracleum-mantegazzianum/
Aldringen
Aldringen  ass eng Uertschaft an der Gemeng Burg-Reuland am Südoste vun der Provënz Léck un der däitscher a lëtzebuergescher Grenz a gehéiert zur däitschsproocheger Communautéit an der Belsch.
Starfleet Academy
D'Starfleet Academy  (letz.: Stäreflotten Akademie, de.: Sternenflotten Akademie) ass d'Ausbildungsstätt fir nei Offizéier an der Stäreflott. Hiren Haaptsëtz ass zu San Francisco op der Äerd, wou se 2161 mam Motto Ex Astris, Scientia (wat souvill heescht wéi Vun de Stären, d'Wëssen!) gegrënnt gouf.
Aldringen
Aldringen huet 317 Awunner.
Geschicht
E réimesche Sailestomp ënner dem Dafsteen an der Parkierch Aldringen aus dem 2. Joerhonnert no Christus deit op eng fréi Besiidlung hin. Aldringen gouf als Par fir d'éischt am Joer 1131 ënner Aljer ernimmt.
Starfleet Academy
Ausbildung
Jiddwer Bierger vun der Federatioun däerf sech vum 16. Liewensjoer un, an der Starfleet Academy aschreiwen. Als éischt muss allerdéngs en Opnameexame gemaach ginn, dee virun allem d'Allgemengwëssen, souwéi och d'Kentnesser an der Physik an an der Mathematik préift. D'Ausbildung dauert 4 Joer. Um Enn vun der Ausbildung, mussen déi Kadetten, déi am Kommandoberäich dénge wëllen, de Kobayashi Maru Test absolvéieren. Dat ass e simuléierte Kampfszenario op enger Bréck vun engem Raumschëff. An der Reegel kann een deen Zenario net gewannen, et geet dobäi nëmmen ëm d'Verhale vum Kadett.
Aldringen
Geschicht
Fréier gouf et zu Aldringen eng Buerg op där Plaz, déi haut Burgstadt heescht. Vun der Buerg ass haut näischt méi ze gesinn. Nokomme vun der Famill Aldringen liewen haut nach zu Lëtzebuerg an zu Wien als Adelsgeschlecht.
Bis zur belscher Gemengereform vun 1977 huet Aldringen zu der fréierer Gemeng Thommen gehéiert.
Geographie
D'Uertschaft grenzt u Beho, Deifelt, Espeler, Thommen a Maldingen. Aldringen besteet nieft dem bebauten Duerfkär gréisstendeels aus Weedeland. Et gëtt och Akerland an e klengt Stéck Bësch.
Offiziell gëtt et zu Aldringen keng Stroossennimm. Stroossen, Uertsdeeler, Bëscher, asw. hunn Nimm wéi, "'d Jaass", "'d Stross" "op't Buresch", "on 't Steekoul", "de Moljerweich"...
Aphrodite
D'Aphrodite (gr.: Αφρoδιτη) ass an der griichescher Mythologie d'Gëttin vun der Léift, der Schéinheet an dem sënnleche Begier. Ausserdeem ass si eng vun den zwielef kanoneschen olympesche Gottheeten. Bei de Réimer gëtt d'Aphrodite Venus genannt.
Nom Hesiod ass d'Aphrodite d'Duechter vum Uranos. Dem Uranos säi Jong Kronos huet him, op de Rot vu senger Mamm Gaia, d'Geschlechtsdeeler mat enger Séchel erofgeschnidden, a s'an d'Mier gehäit. D'Blutt an de Som hu sech mam Mier vermëscht, wat ronderëm opgeschäimt ass, a sou koum d'Aphrodite op d'Welt. Vum Wandgott Zephyr gouf si fir d'éischt op Kytheira bruecht, duerno ass d'Aphrodite un der Küst vun Zypern u Land gaangen, an huet hir Bléiss duerch e Bouquet Myrthe verstoppt. Hei hunn d'Hore si weider agekleet, an du gouf d'Aphrodite den Onstierfleche virgestallt.
Nom Nonnos a Pausanias war et d'Gëttin Thalassa, «d' Séi», déi de Som empfaangen huet. Nodeem d'Aphrodite an den Olymp opgeholl gi war, huet den Zeus si adoptéiert.
Dëse Mythos, no deem si och de Bäinumm "déi, déi aus dem Schaum gebuer ass" derbäikrut, gouf aus dem griichesche Wuertstamm ὁ ἀφρός ; aphros – „Schaum“ zesummegesat. Dës Verbindung léisst sech haut awer etymologesch net méi novollzéien, an et ka sinn, datt den Numm Aphrodite méiglecherweis guer kee griicheschen Ursprong, mä en orientaleschen huet. Dëst géif och mat der Versioun vum Mythos iwwerenee stëmmen, an deem si zu enger vun den eelste Gottheeten, bal pre-olympesch gemaach gëtt, well et scho virum Hesiod an Homer e Kult ëm d'Aphrodite gouf, éier déi grouss olympesch Gëtter veréiert goufen.
Et gëtt och nach aner Mythen, iwwer d'Ofstamung vun der Aphrodite. Beim Homer ass si eng Duechter vum Zeus a vun der Dione. Aner Mythe besoen, si wier aus enger Muschel gebuer, wéi et och de Botticelli duergestallt huet. Weider Mythen nenne si zesumme mat den Erinyen an de Moiren als eng Duechter vum Kronos.
Et bleift domat onkloer, wou d'Aphrodite wierklech hierkomm ass, et ass och gutt méiglech, datt si uganks mat der semitescher Gottheet Astarte identesch war. Op hire Bäinumm Kypros drop hindeit datt d'Griiche si op Zypern kennegeléiert hunn, ass ëmstridden. Sécher ass awer datt do d'Veréierung besonnesch grouss war, sou wéi och op anere griicheschen Inselen, wéi z. B. Paphos. Et kann een awer dovun ausgoen, datt si iwwer d'Mier a Griicheland komm ass.
D'Aphrodite an d'Léift
D'Aphrodite war mam Hephaistos bestuet, dem Gott vum Feier an de Schmatten, dee si awer dacks mat anere Gëtter oder Stierfleche bedrunn huet. Notoresch war hir laang Bezéiung zum Krichsgott Ares, aus där den Eros, d'Harmonia, de Phobos, den Deimos an den Anteros entstane sinn – sou wéi et och den Demodokos bei de Phaiaken a sengem burleske Lidd gesongen huet.
Laut dem Homer goufen déi zwee in flagranti vum Hephaistos erwëscht, an an engem Netz gefaangen. Wéi hie si sou den anere Gëtter presentéiert huet, hunn déi dat spréchwiertlecht "Homerescht Laachen" ugefaange.
Aus der Léifschaft mam Trojaner Anchises ass den Aeneas (gr.: Aineias) ervirgaangen, en Held am Trojanesche Krich deen duerno zum mythesche Stammpapp vun de Réimer sollt ginn. Aner Kanner sinn de Priapos (mam Dionysos) an den Hermaphroditos (mam Hermes). Si war och an de schéinen Adonis verléift, deen awer vun engem jalousen Ares bei der Juegd ëmbruecht gouf.
Folleg
D'Chariten, souwéi den Eros an d'Peitho waren déi permanent Begleeder vun der Aphrodite.
Paris
Der Legend no, soll d'Aphrodite den Trojanesche Krich ausgeléist hunn, wéi si zesumme mat der Hera an der Athena den trojanesche Krichsjong Paris opgesicht huet, fir datt hien hinne soll soen, wien déi Schéinst vun hinnen ass. All Gëttin huet versicht, de Paris ze bestiechen, an den Trojaner huet sech fir d'Aphrodite entscheet, well si him déi schéinst Fra vun der Welt versprach hat. Dëst Evenement ass als "Urteel vum Paris" bekannt, an duerch d'Entféierung vun der Helena gëtt d'Urteel als mythologeschen Ausléiser fir de Feldzuch vun de Griiche géint Troja ugesinn. Wärend der Belagerung, déi zéng Joer gedauert huet, huet d'Aphrodite zesumme mam Ares d'Trojaner ënnerstëtzt, d'Hera an d'Athena stoungen op der Säit vun de Griichen.
Éischt
Éischt, och Eschent genannt, ass eng Uertschaft an der Gemeng Rammerech.
Aphrodite
Adonis
Als "Gëttin vun der Äerd" hat si den Adonis, deen aus engem Bam eraus op d'Welt komm war, an e Symbol fir d'Natur déi blitt a stierft, war, als Geléiften. Si huet hien als Som an enger Këscht verstoppt, an hien der Persephone an der Ënnerwelt - dem Schouss vun der Äerd - ginn. D'Persephone wollt den Adonis fir ëmmer behalen. Den Zeus huet awer entscheet, datt den Adonis fir zwéin Drëttel vum Joer bei der Aphrodite misst sinn.
Éischt
Geschicht
Éischt gëtt an de Schrëftstécker am Joer 896 ënner de Nimm Heckelescheid oder Hecscheid fir d'éischt genannt.
Natur- a Bëschverwaltung
D'Natur- a Bëschverwaltung huet hiert Haaptgebai zu Dikrech.
Centres d'accueil
D'Naturverwaltung geréiert fënnef Centres nature et forêt, mat der Missioun iwwer den Naturschutz z'informéieren. Vu jiddwerengem vun deene fënnef Zentre geet e Naturléierpad fort.
Organisatioun
2015 beschäftegt d'Naturverwaltung 410 Mataarbechter: 280 Aarbechter, 80 Fierschteren, 20 Ingenieuren a Biologen an 30 Bureausbeamten.
Geographesch Opdeelung
Den Territoire vu Lëtzebuerg ass a 64 Revéieren agedeelt, déi jeeweils vun engem Fierschter betreit ginn. Déi Revéiere sinn a fënnef Arrondissementer regroupéiert :
D'Naturverwaltung am Laf vun der Zäit
Am Laf vun der Zäit huet den Numm vun der Verwaltung changéiert : Och den Titel vum Chef vun der Verwaltung gouf mat der Zäit ugepasst : D'Leit un der Spëtz vun der Forstverwaltung mat dem Joer vun der Nominatioun :
Aphrodite
Symboler an Attributer
D'Gëttin gëtt dacks mat Déiere wéi der Dauw, der Schmuebel an dem Schwan a Verbindung bruecht, awer och mam Bock a mat der Deckelsmouk, dem Delphin an dem Hues. Si ass och besonnesch d'Gëttin vun de Blummen, de Beem an de Friichten, ënner deenen hir d'Anemone, d'Rous, d'Zypresse, d'Lann, d'Myrte an den Apel helleg sinn.
Och duerch Dost, Granatapel a Mohnbléie gëtt si representéiert. Zu hire Kranzblummen huet och de Spargel (asparagus acutifolius) mat de spatze Blieder gezielt. Vill Planzen, déi psychoaktiv wierken, intensiv richen oder déi fir e bestëmmt Symbol stinn, goufe mat der Aphrodite an Zesummenhang bruecht (Aphrodisiaka) a bei hire Fester benotzt. Op Zypern, Samos a Kreta souwéi zu Athen an um Kephisos hat si helleg Blummegäert.
An der Pneumaléier vum Platon gëtt d'Aphrodite enger vun de véier Forme vum gëttlechen Unhauchen „Epipnoia“ zougeuerdent.
Hire Steen ass de Lapislazuli.
Kee kann der Aphrodite widderstoen, an dat läit un hirem Rimm „charis“ („Rimm vun der Aphrodite“), dee si souguer verléint huet, z. B. un d'Hera. Hire Mann hat hir de Rimm aus Gold an Edelsteng zesummegebaut.
Bäinimm an Titel
D'Aphrodite huet vill Manifestatiounen, déi sech no Aspekter (Veréierung), Hellegtümer (Kult) a Reliounen andeele loossen. Ursprénglech war d'Aphrodite wuel eng Mammen- a Fruchtbarkeetsgëttin - vum Wuessen an Entstoen. Andeems och der Natur e seensüchtegt Verlaangen zougeschriwwe gouf, gouf aus hir d'Gëttin vun der Léift a spéider och vun der Schéinheet.
Fréi Fuerscher behaapten, datt den Ursprong vun hirer Veréierung schonn an déi Epoch zeréckfale géif, wéi d'Griichen nach mat den aneren indoeuropäesche Vëlker eng Eenheet waren; bei ville vun dëse Vëlker fënnt ee Gëttinen, déi der Aphrodite ganz änlech sinn. Anerer, wéi och antik Schrëftsteller wéi den Herodot an de Pausanias, gesinn hiren Ursprong a Phönikien an am noen Orient.
Vill Eegenschafte vun der semitescher Gottheet Astarte (Aschera, gr. Aschtaroth) loosse sech och bei der Aphrodite nees erëmfannen. Wéi d'Astarte gouf och d'Aphrodite mat Waffen duergestallt. Als sollech gouf si Areía genannt, a war d'Geléifte vum Ares, zu deem si och a mythologescher Bezéiung stoung, well hien och de Gott vum Donnerwierder an domat der Befruuchtung vun der Äerd war.
Spéider hu sech haaptsächlech dräi Forme vun der Aphrodite erausgebilt - et kann een och soen, datt si eng dräifach panhellenesch "Grouss Mamm" war. Am Homer sengem Hymnos erschéngt d'Gëttin als Härin iwwer déi wëll Déieren (pothia theron) déi sech op hire Wonsch hi fortplanzen. Besonnesch gouf awer d'Gëttin vun der Léift an zwéin Aspekter ënnerscheet, der "helleger, himmlescher" Aphrodite Urania an der Aphrodite Pandemos, déi dem ganze Vollek gehéiert huet. An dësem Zesummenhang gëtt och vun engem Dualismus vun der Aphrodite geschwat. Platon huet dësen Dualismus als homosexuell an heterosexuell interpretéiert.
Eng eeler, prehellenesch Manifestatioun vun der Aphrodite, déi net onbedéngt am Aklang mat hirer spéiderer Roll als griichesch Gëttin vun der Léift steet, gehéiert zu enger "Grousser Gëttin", déi schaaft awer och zerstéiert. Si gëtt och als eng Form vun der Upassung vun der dräifacher Gëttin Moira(e) (Trinitéit) gedeit.
Etixx-Quick Step
D'Vëlosekipp Quick Step ass eng belsch Ekipp fir professionell Stroossefuerer. Se gouf 2003 gegrënnt a gehéiert zu de ProTour-Ekippen. De Manager ass de Patrick Lefevere, a Leader vun der Ekipp ass den Tom Boonen deen de Paris-Roubaix 2005, 2008, den Tour des Flandres 2005 an d'Stroosseweltmeeschterschaft vun deem Joer gewonnen huet. De Stroosseweltmeeschter Paolo Bettini vun 2007 an 2008, ass fënnef Joer fir d'Ekipp gefuer.
Canton de Limoges-Le Palais
De Canton de Limoges-Le Palais ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Den Haaptuert ass Limoges.
Lëtzebuergesch Dictionnairen
Déi éischt Lëtzebuerger Dictionnairë ware Sammlunge vu Lëtzebuergesche Wierder, déi op Däitsch (oder Franséisch) iwwersat an erkläert goufen.
Den Ufank: Lexicon der Luxemburger Umgangssprache
Deen éischten Dictionnaire vum Lëtzebuergesche war de Lexicon der Luxemburger Umgangssprache vun 1847 deen de Jean-François Gangler zesummegestallt hat.
Dictionnaireskommissiounen
Den 19. Februar 1897 huet d'Chamber e Gesetz gestëmmt, datt eng Dictionnaireskommissioun an d'Liewe geruff huet behufs Sammlung und Aufzeichnung unseres nationalen Sprachschatzes. D'Aarbechte vun dëser Kommissioun, déi ufanks aus 7, duerno aus 10 Membere bestanen huet, hu sech 1906 am Wörterbuch der luxemburgischen Mundart konkreetiséiert. Dësen huet a sengem Virwuert ugekënnegt, e méi groussen, vollstännegen, sollt nokommen (wat awer net de Fall war).
1935 gouf eng nei Dictionnaireskommissioun ernannt, déi am Kader vun der Sproochesektioun vum Institut grand-ducal geschafft huet. 1948, no der Ënnerbriechung duerch d'Krichsjoren, gouf se nei ernannt an huet hir Aarbecht nees opgeholl. 1950 konnt si den éischte Fascicule vum bis ewell gréissten Dictionnaire vum Lëtzebuergeschen, dem Luxemburger Wörterbuch virleeën. Dëse koum tëscht 1950 an 1975 a véier Bänn, mat engem Ergänzungsband 1977, eraus. E gouf 1995 als Nodrock an 2 Bänn ënner dem Numm Lëtzebuerger Dixionär nei opgeluecht, gouf awer 1997 aus dem Verkaf gezunn, nodeem ë. a. déi onkritesch Sammlung vun antisemittesche Spréchelcher ënner dem Lemma Judd staark kritiséiert gi war. En däerf awer nach fir wëssenschaftlech Zwecker bestallt ginn.
Conseil permanent de la langue luxembourgeoise
Nodeem eng nei Dictionnaireskommissioun, déi uganks den 1990er Joren op d'Bee gesat gi war, am Sträit ausernee gaange war, ier se iwwerhaapt hätt kënnen ufänke mat schaffen, gouf 1998 de Conseil permanent de la langue luxembourgeoise gegrënnt, deen ë. a. och domat chargéiert gouf, un engem neien Dictionnaire ze schaffen. D'Basis sollt e Lëtzebuerger Handwierderbuch sinn, dat da spéider verdéift soll ginn.
Fir d'éischt war rieds gaangen, et sollt parallel un zwee verschiddene Wierker geschafft ginn; eent an engem Band, eng Zort "Volleksdictionnaire", an e "wëssenschaftlechen" ouni Récksiicht op de Verkafspräis an de Volume. Déi Iddi schéngt awer opgi gewiescht ze sinn; well vun 2007 u gouf de véier-, duerno fënnefsproochegen, ‎Lëtzebuerger Online Dictionnaire no an no, der alphabetescher Reiefolleg vun de lëtzebuergesche Lemmaen no, online publizéiert.
Dictionnairen, déi vun anere Sproochen an d'Lëtzebuergescht iwwersetzen
An den 1970er Jore sinn déi éischt Dictionnairen an d'Lëtzebuergescht, vum Däitschen, du vum Franséischen, op de Maart komm. Méi spéit koumen, meescht zweesproocheg, Portugisesch-, Englesch-, Hollännesch-, Italieenesch-, Ongresch, Rumänesch-, Russesch-, Arabesch-, Farsi- an Tigrigna-Lëtzebuergesch Dictionnairen dobäi. E puer si vun etabléierte Verlagshaiser erausginn, déi meescht awer op Eegeninitiativ vun hiren Auteuren, zum Deel am Eegeverlag.
Si sinn an der Lëscht hei ënnendrënner opgezielt.
Beta-Cephei-Stär
Als Beta-Cephei-Stär bezeechent een eng Klass vu pulsatiounsverännerleche Stären, genannt no hirem Prototyp β Cephei, deem seng Hellegkeet sinusfërmeg mat enger Amplitud vu bis zu 0,2 Magnituden mat enger Period vun tëscht 3 a 6 Stonne läit.
D'Beta-Cephei-Stäre si Stäre mat de Spektraltyppen O8 bis B6, woubäi sech déi meescht vun dëse Stäre sech als B0 bis B2 klassifizéiere loossen. Déi klassifizéiert Liichtkraaftklasse reeche vun I bis V, déi meescht Stäre sinn an de Liichtkraaftklasse IV an III (Ënnerrisen a Risen).
Déi meescht Beta-Cephei-Stäre pulséiere radial, ginn also méi grouss a méi kleng. Heiansdo weist e Beta-Cepheid zousätzlech zu der radialer Pulsatioun och eng netradial Pulsatioun, dat heescht Wellebierger an -däller ëmlafen de Stär zousätzlech. Wéinst de klengen Amplitude si beta-Cepheide schwéier ze fannen, awer bei geziilter Sich, beispillsweis an oppe Stärekéip mat ville B-Stären, fënnt een e ganze Koup vu Beta-Cepheiden.
Eng Ënnergrupp vun de Beta-Cepheide si Beta-Canis-Majoris-Stären. An dësen iwwerlagere sech zwou netradial Pulsatiounsfrequenzen, déi no beienee leien, soudatt am ganze Liicht vum Stär nëmmen déi Schwiewung vun de béide kuerze Frequenzen dominéieren. Typesch Schwiewungsperiode sinn Deeg bis Wochen.
Fèves
Fèves ass eng franséisch Uertschaft a Gemeng am Departement Moselle an der Regioun Grand Est.
Luxaviation
Luxaviation ass eng lëtzebuergesch Fluchgesellschaft, déi op Geschäftsflich (ë. a. Air-Taxi Servicer) spezialiséiert ass. Et ass, no Netjets (eng Filial vu Berkshire Hatheway vum Warren Buffet), deen zweetgréissten Organisateur vu Geschäftsflich op der Welt.
Grënner vun der Luxaviation Group ass de Patrick Hansen, mat Kapital ë. a. vum russesche Milliardär Nikolaj Bogaschew, via deem seng Firma Young Energy Prize (YEP). Méi spéit huet den China Minsheng Investment Group een Drëttel vum Kapital iwwerholl.
Ralph Waldo Emerson
Den Emerson gouf an eng Famill eragebuer, an där viru sengem Papp scho sechs unitaristesch Paschtéier waren. De William Emerson ass gestuerwe wéi de Ralph aacht Joer hat. D'Mamm huet sech doropshin mat hire fënnef Bouwen, dovun een, dee geeschteg zeréckbliwwe war, missen duerchschloen.
Luxaviation
Am Juni 2017 hunn hir dës Flijere gehéiert:
Cholet
Cholet ass eng franséisch Stad an Ënnerprefecture am Departement Maine-et-Loire, an de Pays de la Loire. Et ass och den Haaptuert vun dräi Kantonen, an de Sëtz vun der Chambre de commerce et d'industrie du Choletais.
D'Awunner vu Cholet gi Choletains genannt.
Cholet läit op enger Héicht vun 124 Meter, am Pays des Mauges, am Dall vum Floss Moine, an op der Grenz mat den Departementer Loire-Atlantique, Deux-Sèvres a Vendée.
Ekonomie
Mat dem gréissten ekonomesche Facteur, der Textilindustrie, ass et an den 1950er Jore, lues awer sécher biergof gaangen. Et hu sech awer aner Industrien, wéi z. B. de Pneueproduzent Michelin do installéiert.
Aus der Stad déi sech am kommerzielle Secteur vergréissert huet, besonnesch duerch d'Implatatioun vun aneren Industrieë, wéi Bébé Confort, Nicoll, L'Abeille, Thales, Charal a Jeanneau, ass zesumme mat engem grousse Geschäftszenter mat Wierksgeschäfter, op der Nopeschgemeng La Séguiniére, eng grouss Beschäftegungszon entstanen. Den Uschloss un d'A87 huet doderzou och bäigedroen.
Verwaltung
1973 huet Cholet mat der Nopeschgemeng Le Puy-Saint-Bonnet déi bis dunn am Departement Deux-Sèvres war, fusionéiert. Dat huet mat sech bruecht dat d'Departementsgrenze geännert hunn. Le Puy-Saint Bonnet dat haut ronn 1800 Awunner huet, krut de Statut vun enger Commune associée.
D'Gemeng ass Member an der interkommunaler Struktur Communauté d'agglomération du Choletais
Stroossen
Cholet huet Uschloss un de Verkéier duerch follgend Stroossen:
Vulva
Vulva (pl. Vulven) bezeechent d'Gesamtheet vun de baussenzege, primäre Geschlechtsorganer vu weibleche Mamendéieren.
Canton de Limoges-Panazol
Den Haaptuert ass Limoges.
Protisten
Protisten ass eent vun de véier Räicher vun de Eukaryoten, nieft den Déieren, Planzen a Pilzer. Et handelt sech ëm eng kënschtlech an heterogen Grupp déi méi liicht duerch dat ze definéieren ass wat seng Membere vun den anere Räicher ënnerscheet, wéi dat wat se gemeinsam hunn. Zu dëser Grupp gehéiere virun allem Eenzeller, déi een an der Ënnergrupp Protozoa ka gruppéieren, awer och villzelleg Organismen, nämlech d'Schläimpilzer an déi net-gréng Algen.
Juri Michailowitsch Lujkow
De Juri Michailowitsch Lujkow (Юрий Михайлович Лужков), gebuer den 21. September 1936 zu Moskau, ass e russesche Politiker.
Hie war Deputéierten am Ieweschte Sowjet an duerno Member vun der Moskauer Stadverwaltung, déi en zum Schluss presidéiert huet. Vum 6. Juni 1992 bis den 28. September 2010 war hien dunn ieweschte Buergermeeschter vu Moskau.
Perséinleches
Säi Papp, de Michail Andrejewitch Lujkow, war e Bëschaarbechter, deen an den 1930er Jore vun engem klengen Duerf aus dem Oblast Twer op Moskau geplënnert ass. Seng Mamm Anna Petrowna kënnt aus der Republik Baschkirien.
Seng Fra Baschilowa ass 1989 u Liewerkriibs verscheet. De Lujkow huet sech 1991 eng zweet Kéier bestuet, mam Jelena Baturina, an huet mat hir zwee Meedercher kritt, d'Aljona (* 1992) an d'Olga (* 1994).
De Lujkow spillt ëffentlech Foussball géint aner Politiker. Zu sengen Hobbyen zielen Tennis a Beienzuucht. Dacks gesäit een de Lujkow mat enger liederser Markekap.
Marange-Silvange
Marange-Silvange ass eng franséisch Uertschaft a Gemeng am Departement Moselle an der Regioun Grand Est.
Mill Majerus
De Mill Majerus, gebuer de 7. Mäerz 1950 zu Klierf, gestuerwen den 1. Abrëll 2011, war e lëtzebuergesche Politiker a Sexolog.
Bis 2009 war hie Regierungsconseiller am Familljeministère.
Vum 8. Juli 2009 bis zu sengem Doud war hien CSV-Deputéierten an der Chamber. Hie war de President vun der Familljen- Jugend- a Gläichberechtegungskommissioun.
Hie war President vun der Asbl Omega 90, wou hien 2009 den Nofollger vum Jean-Paul Lehners gouf.
Zesumme mat senger Fra, der Simone Majerus-Schmit, hat hien d'Hotline vun der kathoulescher Kierch fir d'Affer vu sexueller, physescher oder psychescher Gewalt koordinéiert.
De Mill Majerus, dee bei engem Autosaccident tëscht dem Stafelter an Eesebuer ëm d'Liewe koum, war bestuet a Papp vu sechs Kanner.
Dizzygood
Dizzygood war eng Rock-Pop Band vu Lëtzebuerg. Si gouf am Wanter 2004-2005 gegrënnt.
Der Band hir éischt CD Accept Your Destiny gouf am Oktober 2006 an de Waltzing-Parke Studios opgeholl. Nieft dem offiziellen Titelsong mam selwechten Numm zum Lëtzebuerger Film Psyclist enthält si och nach déi zwee aner Lidder Touch Me an Don't Let Me Stay This Way.
D'Debüt-Single Accept Your Destiny huet et bis op déi éischt Plaz am Eldoradio Chartbreaker gepackt. De Video dovu gouf op de lokale Fernseestatioune gewisen, an et konnt ee sech en op der Grupp hirer Homepage eroflueden.
Canton d'Éguzon-Chantôme
De Canton d'Éguzon-Chantôme ass eng fréier franséisch administrativ Andeelung am Arrondissement La Châtre, am Departement Indre an der Regioun Centre.
Canton de Limoges-Puy-las-Rodas
De Canton de Limoges-Puy-las-Rodas ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Den Haaptuert ass Limoges.
Canton de Neuvy-Saint-Sépulchre
De Canton de Neuvy-Saint-Sépulchre ass eng franséisch administrativ Andeelung am Arrondissement La Châtre, am Departement Indre an der Regioun Centre.
Sourbrodt
Sourbrodt ass eng Uertschaft an der belscher Gemeng Waimes, an der Provënz Léck.
Sourbrodt läit am Héije Venn op enger Héicht vu ronn 600 Meter.
D'Uertschaft ass un de Verkéier ugeschloss iwwer d'N 676 an d'N 674.
Fréier hat Sourbrodt en Uschloss un d'Eisebunnsnetz iwwer d'SNCB-Linn 48, déi do en Deel vun der Vennbunn war.
Den eenzegen industrielle Betrib zu Sourbrodt ass d'Seeërei Demonty Frères déi sech laanscht déi fréier Eisebunnsstreck installéiert huet.
Bracht
Bracht ass eng Uertschaft an der Gemeng Burg-Reuland am Südoste vun der Provënz Léck un der däitscher a lëtzebuergescher Grenz a gehéiert zur däitschsproocheger Communautéit an der Belsch.
Bracht huet 88 Awunner.
Bis zur belscher Gemengereform vun 1977 huet Bracht zu der fréierer Gemeng Reuland gehéiert.
NGC 7318B
Den NGC 7318B ass eng Balkespiralgalaxis am Stärebild Pegasus, déi ronn 300 Millioune Liichtjoer vun eiser Äerd ewech ass. Den NGC 7318B ass e Member vun der Galaxiëgrupp Stephans Quintett.
Kuckt och: NGC 7318A
Entdeckung
D'Galaxis NGC 7318B gouf den 23. September 1876 vum franséischen Astronom Édouard Jean-Marie Stephan entdeckt.
Jean Colombera
De Jean Colombera, gebuer den 2. Februar 1954 zu Esch-Uelzecht, ass e lëtzebuergesche Politiker, Medezinner an Auteur.
Vun 1999 bis Enn 2012 war hien ADR-Deputéierten an der Chamber. Nodeem hien aus der Partei ausgetruede war, war hie bis September 2013 onofhängegen Deputéierten. Am Juni 2013 huet hien eng nei Partei matgegrënnt, d'Partei fir Integral Demokratie (PID).
Vun 2017 bis uganks 2021 war hie Buergermeeschter an der Gemeng Viichten. Bis 2023 war hien do 2. Schäffen.
Den Dokter Jean Colombera ass och President vun der Union francophone pour les cannabinoïdes en médecine (UFCM) an e setzt sech an dësem Beräich och an der Fuerschung an.
Canton de Limoges-Vigenal
De Canton de Limoges-Vigenal ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Den Haaptuert ass Limoges.
Dance With Me
Dance With Me ass den drëtte Studiosalbum vun der amerikanescher Popsängerin Debelah Morgan. En ass de 15. August 2000 erauskomm. Déi éischt Single Dance With Me war e weltwäiten Hit an huet d'Top Ten an den USA an a Groussbritannien an d'Top 20 a villen europäesche Länner erreecht. Als zweet Single gouf e Remix vum Lidd I Remember vum Hitproduzent Rodney "Darkchild" Jerkins verëffentlecht, déi awer net de selwechten Erfolleg hat.
No Dance With Me huet d'Debelah Morgan nach e puer Lidder fir verschidde Filmsoundtracke bäigesteiert an duerno nëmmen nach Gospelalbumen opgeholl.
Den Album gouf vu der Sängerin selwer an hirem Brudder Giloh Morgan produzéiert.
Canton de Montréal (Gers)
De Canton de Montréal ass eng fréier franséisch administrativ Andeelung am Arrondissement Condom, am Departement Gers an der Regioun Occitanie.
Apollo (Raumschëff)
D'Apollo-Raumschëff gouf am Kader vum Apollo-Programm vun North American Aviation entwéckelt. Et besteet aus zwou Komponenten: dem Kommandomodul (CM) an dem Servicemodul (SM). D'Kombinatioun (CSM) gouf eréischt kuerz virum erneiten Antrieden an d'Äerdatmosphär getrennt. Nëmmen de Kommandomodul mat den dräi Astronauten ass fir eng Waasserlandung am Mier ekipéiert.
Kommandomodul (CM)
De Kommandomodul huet eng Mass vu 5.900 kg bei enger Héicht vun 3,23 m an engem Duerchmiesser vun 3,91 m.
Viischten Deel
Am viischten Deel si Stabiliséierungsfallschiermer an déi dräi grouss Haaptfallschiermer ënnerbruecht. Déi ginn eréischt nom Antrëtt beim Retour an d'Äerdatmosphär an enger Héicht vun 2,5 km op. Zwéi Schiermer gi fir eng sécher Landung um Mier duer. Beim Apollo 15 hat ee vun deenen dräi Schiermer versot, ouni datt et zu Schied oder Verletzunge koum. Weider sinn am ieweschte Beräich zwou Steierdüse vum Lagekontrollsystem fir den erneiten Antrëtt an d'Atmosphär, d'Kopplungssystem an d'Luk fir d'Moundlandefär ugemaach. Hei sinn och d'Antennen an d'Signalluuchte fir d'Biergung am Mier méi liicht ze maachen, a Ballongen, déi sech opblosen, fir am Fall, bei deem d'Kapsel mat der Spëtzt no ënne géif schwammen, déi nees opzeriichten.
Mëttelsten Deel
Hei ass d'drockfest Kabinn fir d'Astronauten. Dora sinn d'Haaptinstrumententafele fir d'Kontroll an d'Steierung vum Raumschëff, d'Liewenserhalungssystemer an e puer Materialschief ënnerbruecht. Et gëtt fënnef kleng Fënsteren a säitlech d'Luk fir eran- an erauszeklammen. D'Liewenserhalungssystemer kontroléieren d'Kabinnenatmosphär an halen d'Temperatur bei 22 Grad. Wärend dem Fluch besteet si aus rengem Sauerstoff bei engem Drëttel vum Drock op der Äerd. Nëmmen an der Startphas gëtt, no de leedvollen Erkenntnesser aus der Katastroph mam Apollo 1, 40 % Stéckstoff bäigemëscht. U Bord si weiderhi Landkaarte vum Mound a vun der Äerd, Stärekaarte fir d'Navigatioun an Orbitkaarten fir all eenzel Missiounsphas.
Am CM war Plaz fir ungeféier 2 m³ pro Astronaut.
Heck
Um Heck vum CM sinn 10 weider Steierdüse vum Lagekontrollsystem fir den neien Antrëtt an d'Äerdatmosphär, den Dreifstoff dofir an och Helium- a Waassertanken ënnerbruecht.
.sr
.sr ass den Nationalen Top-Level-Domän vu Surinam.
Holz (Rammerech)
Holz, (lokal: Houltz ), ass eng Uertschaft an der Gemeng Rammerech.
Robbie McEwen
De Robbie McEwen gebuer de 24. Juni 1972 zu Brisbane ass en australesche professionelle Vëlossportler, deen an der Belsch wunnt. Hien ass grad sou wéi d'Australier Stuart O'Grady a Baden Cooke, ee ganz staarke Sprinter.
Als Amateur
1994 hat hie säin éischte grousse Succès mat 3 Etappegewënner op der Internationaler Friddensfaart, a war den éischten am Sprintklassement op der Rheinland-Pfalz Rundfahrt. Dat Joer huet hien och eng Etapp am Tour de l'Avenir gewonnen. 1995 huet hien dräi Etappe bei der Rapport-Toer gewonnen, eng bei der Regio-Tour, an eng am Tour de l'Avenir.
Als Profi
De Robbie McEwen huet 1996 säin éischte Profiskontrakt bei der Ekipp Rabobank ënnerschriwwen a konnt an de Joren duerno e puer kleng Coursse gewannen.
Zwee schappeg Joren hat hien duerno an der belscher Ekipp Farm Frites an ass dunn 2002 bei d'Lottosekipp komm. Do hat hien dat bis elo erfollegräichst Joer vu senger Carrière. Um Tour de France 2002 huet hien e Schlussstréch ënner dem Zabel seng sechsjäreg Maillot vert-Serie gezunn, an huet zwou Etappe gewonnen, dovun erëm déi lescht op de Champs-Élysées. Hie gouf dat Joer och australesche Landesmeeschter. Dat Joer huet hien och zwou Etappen am Giro gewonnen a gouf op der Weltmeeschterschaft den Zweeten hanner dem Cipollini.
Wladimir Wladimirowitsch Putin
De Wladimir Wladimirowitsch Putin (Владимир Владимирович Путин), gebuer de 7. Oktober 1952 zu Leningrad (haut: Sankt Péitersbuerg), ass e russesche Politiker. Hien ass zanter dem 7. Mee 2012 President vun der Russescher Federatioun.
Robbie McEwen
Als Profi
2004 huet e fir unzefänken zwou Etappen am Giro gewonnen. Am Tour vun 2004 huet hien och zwou Etaape gewonnen, war een Dag a Giel an huet och zum Schluss de Maillot vert gehat.
Wladimir Wladimirowitsch Putin
Scho vum 31. Dezember 1999 bis de 7. Mee 2008 hat hien dat Amt.
Robbie McEwen
Als Profi
2005 huet hien um Tour dräi Etappe gewonne grad sou wéi um Giro, a well et sou schéi war, huet en dat direkt dat Joer duerno nach eng Kéier gemaach, a sech och nach d'australesch Landesmeeschterschaft geholl.
Wladimir Wladimirowitsch Putin
Den 8. Mee 2008 gouf e vun der Duma als Premierminister vu Russland bestätegt (bis Mäerz 2012). En hat déi Funktioun och scho virdru vum 16. August bis zum 31. Dezember 1999.
Robbie McEwen
Als Profi
Um Tour de France 2007 huet hien déi éischt Etapp gewonnen.
Wladimir Wladimirowitsch Putin
1983 huet de Wladimir Putin d'Stewardess a spéider Schouljoffer Ljudmila Schkrebnewa bestuet, mat där hien zwou Duechteren huet: d'Maria (* 1985 zu Leningrad) an d'Jekaterina (* 1986 zu Dresden). 2013 huet d'Koppel bekanntginn, datt se sech getrennt huet, 2014 si se gescheet ginn.
Vuelta Ciclista a Murcia
D'Vuelta Ciclista a Murcia ass eng Etappecourse mam Vëlo, déi a Spuenien an der autonomer Gemeinschaft a Provënz Murcia gefuer gëtt.
Robbie McEwen
2003
1. an Dwars door Vlaanderen
Canton de Pierre-Buffière
De Canton de Pierre-Buffière ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Den Haaptuert ass Pierre-Buffière.
Vuelta Ciclista a Murcia
Vun 1981 bis 1984 war d'Vuelta Ciclista a Murcia eng Amateurs-Course.
Zanter 2005 gehéiert dës Course zum UCI Europe Tour an ass zanterhier an der Klass 2.1 agestuuft.
Martine Deny
D'Martine Deny, gebuer den 13. Februar 1954 an der Stad Lëtzebuerg, ass eng lëtzebuergesch Molerin a Videastin.
Si huet op der Université Paris I an op der University of Southern California studéiert.
Guipúzcoa
Guipúzcoa (baskesch: Gipuzkoa) ass eng Provënz am spuenesche Baskeland. Et ass déi klengst Provënz a Spuenien. D'Haaptstad ass San Sebastián.
Canton de Nogaro
De Canton de Nogaro ass eng fréier franséisch administrativ Andeelung am Arrondissement Condom, am Departement Gers an der Regioun Occitanie.
Canton de Sainte-Sévère-sur-Indre
De Canton de Sainte-Sévère-sur-Indre ass eng fréier franséisch administrativ Andeelung am Arrondissement La Châtre, am Departement Indre an der Regioun Centre.
Vereenegt Staate vun Amerika
D'Vereenegt Staate vun Amerika (engl.: United States of America, kuerz: USA) sinn eng Bundesrepublik am nërdlechen Deel vum amerikanesche Kontinent. Am Norde grenze si u Kanada an och iwwer de Bundesstaat Alaska u Russland. Tëscht Alaska a Russland läit nëmmen déi 100 km breet Beringstrooss. Am Süden ass Mexiko den Noper. Am Oste grenze se un den Atlantik an am Westen un de Pazifik.
D'Vereenegt Staate vun Amerika si 1776 entstanen, wéi déi brittesch Kolonien an Amerika onofhängeg goufen. Duerch déi intensiv Industrialisatioun, déi duerch eng massiv Immigratioun ënnerstëtzt gouf, ass den Afloss vun Amerika staark gewuess. Um Enn vum 20. Joerhonnert, an no der Iwwerwannung vum Nationalsozialismus a vum Faschismus (Zweete Weltkrich) an dem Kommunismus (am Kale Krich) si si als eenzeg Weltmuecht, déi sech op alle Plangen (wëssenschaftlech, kommerziell, politesch, militäresch), duerchzesetze weess, iwwereg bliwwen.
Luxemburgischer Sprachatlas
De '''Luxemburgischer Sprachatlas. Laut- und Formenatlas''' ass e Sproochatlas, dee vum Robert Bruch ausgeschafft gi war an, no deem sengem stënterlechen Doud, vum Ludwig Erich Schmitt 1963 erausgi gouf.
Vereenegt Staate vun Amerika
Populatioun
All 10 Joer gëtt d'Amerikanesch Bevëlkerung gezielt. D'Vollekszielung vum Joer 2020 huet erginn datt ëm déi Zäit 331.449.281 Awunner an den USA liewen.
Luxemburgischer Sprachatlas
Et handelt sech dobäi ëm eng Sammlung vun 173 Landkaarte vu Lëtzebuerg a senger direkter Noperschaft, op deene, bis op eenzel Dierfer genee, festgehalen ass, wou watfir dialektal Variante vu bestëmmte Lemmata oder Deelsätz gebraucht ginn.
Bungeref
Bungeref ass eng Uertschaft an der Gemeng Rammerech.
Luxemburgischer Sprachatlas
E baséiert op de sougenannte "Wenker-Sätz", déi an der däitscher Dialektologie gebraucht ginn, an déi déi verschidde lautlech oder grammatikalesch Variatiounen doruechter beispillhaft beleeën hëllefen.
Vereenegt Staate vun Amerika
D'Bundesstaaten
D'Vereenegt Staate vun Amerika sinn eng Federatioun, déi sech aus 50 Bundesstaaten zesummesetzt. Dovu leien der 48 am Kärland, südlech vu Kanada an nërdlech vu Mexiko. Alaska läit am Nordweste vu Kanada. Hawaii läit am Pazifik, 3.900 km ewech vum kontinentalen Amerika. D'Bundeshaaptstad Washington D.C. ass en eegene federalen Distrikt, deen e besonnesche Statut huet an zu kengem Bundesstaat gehéiert.
Ton Koopman
De Koopman huet Musikologie zu Amsterdam studéiert. 1979 huet en den Amsterdam Baroque Orchestra gegrënnt, an 1992 den Amsterdam Baroque Choir. De Koopman këmmert sech haaptsächlech ëm Barockmusek an ass e strikte Verdeedeger vun der historescher Opféierungspraxis.
Den "Exklusivvertrag"
Am September 1993 hat den Ton Koopman en Exklusivvertrag mat Warner Music International ofgeschloss, deen him sollt garantéieren, dem Bach säi ganzt Uergelwierk op TELDEC a seng sämtlech Kantaten op ERATO anzespillen. Tëscht 1995 an dem Juli 1999 gouf d'Uergelweirk agespillt. Zum Ofschloss vun der Kantateneditioun mam Amsterdam Baroque Orchestra & Choir bei Warner ass net méi komm, well Warner aus Käschtegrënn de Vertrag gekënnegt huet. Zanter dem Januar 2003 ass nees garantéiert, datt déi Kantaten, déi nach feele vun engem gewëssen Antoine Marchand (!) beim hollännesche Plackelabel Challenge Classics op CD wäerten erauskommen. Och déi al Kantatenopname kommen nach bei Challeng eraus, soudatt 2006 dem Koopman/Marchand seng Editioun komplett ze kréien ass.
Luxemburgischer Sprachatlas
D'Claudine Moulin (Universitéit Tréier) huet den Atlas (dee vergraff ass), an Zesummenaarbecht mam Fonds national de la recherche, den Universitéite vun Tréier a Lëtzebuerg an dem Deutscher Sprachatlas zu Marburg als Digitaler Luxemburgischer Sprachatlas online zougänglech gemaach. Fir d'Kaarte kënnen ze kucke brauch een allerdéngs e Plugin, deen nëmme mat wéinege Browsere funktionéiert.
Folscht
Folscht (lokal: Foulscht ) ass eng Uertschaft an der Gemeng Rammerech.
Geographie
Folscht läit tëscht Hueschtert am Südwesten, Proz am Südosten, Éischt am Nordosten a Rammerech am Nordwesten.
Geschicht
Vum 1. Januar 1979 un ass d'Gemeng Folscht duerch d'Gesetz vum 27. Juli 1978 iwwer d'Fusioun vun de Gemengen Ueschdref, Bungeref a Pärel an d'Fusiounsgemeng Rammerech agegliddert ginn.
Fréier Gemeng Folscht
Bis den 31. Dezember 1978 war Folscht den Haaptuert vun der Gemeng Folscht, an där d'Dierfer Folscht, Hueschtert, Éischt a Rammerech regruppéiert waren.
Visuell Magnitude
D'visuell Magnitude vun engem Himmelskierper ass d'Mooss vu senger Hellegkeet wéi se vun engem Observateur vun der Äerd aus gesi gëtt, normaliséiert op de Wäert, wéi wann d'Atmosphär net do wier.
An der Astronomie gëtt fir d'visuell Magnitude d'Schreifweis z. B. 3,0m oder 30 oder 3,0 mag oder m = 3,0 mag benotzt, woubäi de klengen héichgestallten 'm' fir magnitudo (Gréisst) steet.
D'visuell Magnitude ass staark ofhängeg vun der Distanz vum Observateur zum Himmelskierper respektiv vun der Äerd zum Himmelskierper. Eng Gréisst déi vun der Distanz onofhängeg ass, ass d'Absolut Magnitude.
Vereenegt Staate vun Amerika
D'Bundesstaaten
Um US-amerikanesche Fändel sinn déi 50 Bundesstaate mat 50 Stären duergestallt. Déi 13 rout a wäiss Sträife representéieren déi 13 brittesch Kolonien, déi sech géint Groussbritannien erhuewen hunn.
Visuell Magnitude
Wat en Objet méi hell ze si schéngt, wat de Wäert vu senger Magnitude méi kleng ass.
.st
.st ass den Nationalen Top-Level-Domän vu São Tomé a Príncipe.
Visuell Magnitude
Definitioun
No dem Norman Robert Pogson ass d'Verhältnes vun der Hellegkeet vun der Klass m zu der Hellegkeet vun de Klass (m+1) definéiert als:
Bungeref
Geschichtleches
Bungeref gëtt 1182 fir d'éischt an engem Dokument ernimmt. Bis an d'19. Joerhonnert stoung ee Schlass op der Plaz vun enger fréierer Réimervilla. De leschten Tuerm ass 1830 verschwonnen. Eng Legend dréit ëm e Bruddermuerd: Um Enn vum 12. Jh. hat d'Baronne Anna vu Friedbuerg, dem haitege Buerfelt, do mat hirem Jong a sengem Hallefbrudder gelieft. Aus Jalousie hat de Wolfram säi jonke Brudder ëmbruecht, wat e spéider als Eremit an der Wolwener Klaus ofbéisse sollt. D'Wolframsbich op der Wolwener Klaus erënnert un hien, ewéi och d'Kräiz Buerfiels op der N27.
Visuell Magnitude
Definitioun
Wann een eng gewielte Flossdicht F0 an d'Gréissteklass 0 setzt, dann ergëtt sech doraus d'Gréissteklass m vun engem Objet mat der Flossdicht F:
Bungeref
Geschichtleches
Bungeref hat och dräimol Kiermes am Joer, déi kleng Blasi- an Donatikiermessen an déi grouss Kiermes op Quirinusdag.
An der Ardennenoffensiv sinn am Duerf 38 Haiser an e puer Scheieren a Schäpp verbrannt. D'Brandkatastrophe war sou schlëmm, well d'Haiser unenee gebaut waren. De 24. Dezember 1944 koum et do zu engem Panzerstroossekampf.
Visuell Magnitude
Miessung a Geschicht
Schonn an der griichescher Antiquitéit deelt den Astronom Hipparchos déi Stären, déi e mat bloussem A gesi kann, graff a sechs Gréissteklassen an, woubäi deene 15 hellste Stären déi ''1. Gréisst'' zougewise gouf. Stäre bis zur 3. Gréisst gëtt et der ronn 150, bis zu der 6. Gréisst schonn 5.000. Ëm d'Joer 1800 vergréisseren d'Astronomen déi Skala no béid Säiten a féieren eng dezimal Ënnerdeelung an, wat mat dem Ufank vun der Photometrie zesummefält.
Bungeref
Fréier Gemeng Bungeref
Bis zur Gemengefusioun zur neier Gemeng Rammerech am Joer 1978, war Bungeref eng eegestänneg Gemeng, déi aus de Sektioune Bungeref, a Rommeler Haff bestanen huet. D'Uertschaft Flatzbuer gehéiert zur Sektioun Bungeref.
Visuell Magnitude
Miessung a Geschicht
D'Fixstäre Sirius a Canopus souwéi dräi hell Planéiten hunn an där Hellegkeetsskala negativ Wäerter (-1 bis -4,4 mag). De Stär Vega (Stärebild Lyra)(Leier) huet m = 0 mag.
A verschiddene groussen Teleskope kann een och nach Stäre vun der 10. bis 20. Gréisst kucken. D'visuell Magnitude vun deene schwaache Stären, déi e Lënsen- oder Spigelteleskop grad nach erkenne léisst, definéiert d'Grenzgréisst vun deem Observatiounsgeschir.
D'visuell Magnitude hänkt souwuel vun der Liichtkraaft vum Himmelskierper wéi och vu senger Distanz zur Äerd of. Sou schéngt de Mound wéinst senger Distanz zu der Äerd méi hell ze sinn, wéi Stären, déi wäit ewech sinn, obwuel hir Liichtkraaft milliardefach méi staark ass.
Vereenegt Staate vun Amerika
Aktuell Regierung
Bei der Presidentschaftswal vum 3. November 2020 gouf den Joe Biden (Demokratesch Partei), dee méi Stëmmen am Electoral College krut wéi säi Virgänger Donald Trump, zum 46. President vun de Vereenegte Staate vun Amerika gewielt. Hie gouf den 20. Januar 2021 vereedegt, zesumme mat der Kamala Harris, déi als 49. Vizepresidentin déi Roll vum Mike Pence iwwerholl huet.
Nelly Moia
D'Nelly Moia, gebuer de 14. Januar 1938 zu Esch-Uelzecht, ass eng lëtzebuergesch Enseignante, Schrëftstellerin a Fotografin.
Si war Englesch- an Italieenesch- a Morale-laïque-Professesch an huet zanter den 1950er Joren engagéiert Artikele geschriwwen, meeschtens am Tageblatt an am Lëtzebuerger Land, an deene se fir d'Fraen, fir Ëmwelt- an Déiereschutz an als Atheistin géint d'Institutioun Kierch Stellung geholl huet.
Zu hire Publikatiounen zielen de Minettskalenner (1991); Für die Tiere (1992); Für die Frauen (1992); Géint d'Pafen (1994), Mascarons de Luxembourg (1995); Für die Katz'  (1999). Si huet ë. a. och d'Nowuert vum Karlheinz Deschner sengem Buch ''Für einen Bissen Fleisch. Das schwärzeste aller Verbrechen an d'Virwuert vun der Yvonne Frisch-Urbany hirem Buch Alles in Ordnung'' geschriwwen. Am Karlheinz Deschner sengem Sammelband Woran ich glaube (1990) ass och eng Kontributioun vun hir ("Marionette mit Herz").
Code de la route (Lëtzebuerg)
De Code de la route ass den Numm vun engem Buch mat de Verkéiersreegelen, wéi se zu Lëtzebuerg gëllen, an dat vun der Asbl Sécurité routière erausgi gëtt. Dësen Numm gëtt gewéinlech metonymesch fir den Ensembel vun deene Reegelen a Gesetzer gebraucht, déi op ëffentleche Stroosse fir déi, déi do ënnerwee sinn, gëllen. Fir verschidden Aarte vu Fortbeweegung (zu Fouss, mam Vëlo, mam Auto, mat engem Camion) gëtt et Reegelen a Gesetzer, déi fir all gëllen, wéi och där, déi just fir déi jeweileg Kategorie applikabel sinn. Dës Reegele si virun allem dofir do, fir fir méi Sécherheet ze suergen, de Verkéiersfloss ze optimiséieren, oder bei Accidenter d'Scholdfro ze reegelen.
Nelly Moia
Hir Fotoen huet se ë. a. am Escher Theater ausgestallt:
Code de la route (Lëtzebuerg)
De lëtzebuergesche Code de la route, wéi mer en haut kennen, baséiert op engem Gesetz vum 14. Februar 1955 an op Ausféierungsbestëmmungen, déi an engem Arrêté grand-ducal vum 23. November 1955 festgehale goufen.
Well de Verkéier an d'Technik ëmmer méi komplizéiert gi sinn, hu vun do un d'Upassungen an d'Ëmännerungen ee Kopplabunz nom anere geschloen. De Code de la route wéi et en haut gëtt, ass an engem Texte coordonné zesummegefaasst an déi lescht Ännerung war den 21. August 2017.
Geschicht
Den 28. August 1897 war verkéierstechnesch e groussen Dag an der Lëtzebuerger Geschicht: op dësen Dag datéiert dat éischt groussherzoglecht Reglement, dat de Verkéier vun der Gefierer, Reider a Vëloen op den ëffentleche Stroosse gereegelt huet. Et war souzesoen d'Gebuertsstonn vum Lëtzebuerger Code de la route.
Verkéiersschëlter wéi mer se haut kennen, waren deemools nach net definéiert. Et goung awer scho rieds vu Panneauen, déi kéinten opgestallt gi fir eng Strooss ze spären.
"En cas d'interdiction de circulation ou de barrage de routes ou rues, des écriteaux placés et entretenus par l'autorité qui a décrété la défense à chacune des extrémités des espaces interdits, donnent avis de l'interdiction. (Artikel 10 vum Gesetz vun 1897)"
De J. P. Guill, Baukondukter vu Klierf, war sengerzäit der Meenung, datt "trotz enger excellenter Reglementéierung e wëllt Duercherneen am Stroosseverkéier wier an datt e kee Wonner wier, datt d'Zuel vun de Verkéiersaccidenter an erschreckendem Mooss zouhuele géif". Fir ze versichen deem entgéint ze wierken, huet hien 1925 e Bichelche mat de wichtegste Reegele vum Stroosseverkéier erausbruecht.
Eng Upassung vum Gesetz vun 1897 gouf et den 18. Mee 1902. Béid Gesetzer goufen duerno den 10. Juni 1932 duerch en neit Gesetz ersat, dat du bis 1955 gülteg war, ier et zu enger grousser Revisioun koum.
1960 gouf d'Sécurité routière gegrënnt a se huet vun 1966 un ënnert dem Numm Code de la route populaire e Bichelchen erausbruecht fir datt d'Allgemengheet, absënns déi, déi de Führerschäi maache wëllen, sech iwwer déi komplex Gesetzgebung informéiere kéinten.
De Fürerschäin ass zu Lëtzebuerg zanter 1903 virgeschriwwen. Den éischte Führerschäi gouf de 7. Januar 1907 un den deemools 43 Joer ale Joseph Glesener ausgestallt. En Ingenieur vun der Bauverwaltung war zoustänneg fir ze iwwerpréiwen ob ee fäeg wier fir mat engem Gefier ze fueren.
Vereenegt Staate vun Amerika
Aktuell Regierung
No de Wale vun 2022 hunn d'Demokraten hir Majoritéit am Senat erweidert, mat enger Koalitioun vu 48 Demokraten an 3 Onofhängeger géint 49 Republikaner. Vun de 435 Memberen aus dem Representantenhaus sinn der 222 Republikaner an 212 Demokraten, wärend 1 Sëtz eidel ass. Et brauch een 218 Sëtz fir eng Majoritéit ze hunn, wat de Republikaner d'Kontroll iwwer d'Representantenhaus gëtt. De Republikaner Kevin McCarthy ass säit dem 7. Januar 2023 Speaker vum Representantenhaus. Den neien 118. Kongress geet vum 3. Januar 2023 bis den 3. Januar 2025.